214. எட்டாம் வேற்றுமையினுடைய உருபுகள், படர்க்கைப் பெயாPற்றில் ஏ ஓ மிகுதலும், அவ்வீறு திரிதலும், கெடுதலும், இயல்பாதலும், ஈற்றயலெழுத்துத் திரிதலுமாம். இவை ஏவல் வினையைக் கொள்ளும். இவ்வுருபுகள், தம்மையேற்ற பெயர்ப் பொருளை முன்னிலையின் விளிக்கப்படுபொருளாக, வேறுபடுத்தும். அப்படி வேறுபட்ட விளிக்கப்பட்ட பொருளே இவ்வுருபுகளின் பொருளாம். விளித்தல் - அழைத்தல். (உதாரணம்) சாத்தனே ஏ மிகுந்து அப்பனோ வுண்ணாய் ஓ மிகுந்து வேனிலாய் கூறாய் ஈறு திரிந்தது தோழ சொல்லாய் ஈறு கெட்டது